PTTผนึกธ.ก.ส.มอบส่วนลดน้ำมัน แก่ผู้ถือบัตรสินเชื่อเกษตรกร
PTT จับมือ ธ.ก.ส. มอบส่วนลดน้ำมันลิตรละ 30 สตางค์ แก่เกษตรกร หวังช่วยลดภาระค่าใช้จ่ายให้กับเกษตรกรผู้ถือบัตรสินเชื่อเกษตรกร ใช้สิทธิได้ตั้งแต่ 1 พ.ค.-31 ธ.ค.60
24 เม.ย. 2560

นายอรรถพล ฤกษ์พิบูลย์ รองกรรมการผู้จัดการใหญ่หน่วยธุรกิจน้ำมัน บริษัท ปตท. จำกัด (มหาชน) หรือ PTT และนายนิพัฒน์ เกื้อสกุล ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ร่วมมอบส่วนลดน้ำมันลิตรละ 30 สตางค์ แก่เกษตรกรที่ชำระค่าน้ำมันเชื้อเพลิงทุกชนิดผ่านบัตรสินเชื่อเกษตรกรของธ.ก.ส. ณ สถานีบริการน้ำมัน ปตท. ทั่วประเทศที่มีเครื่องหมายรับบัตรสินเชื่อเกษตรกร ธ.ก.ส.
โดยส่วนลดน้ำมันเชื้อเพลิงจะคืนเข้าบัญชีสมาชิกผู้ถือบัตรสินเชื่อเกษตรกรในเดือนถัดไป (วงเงินการเติมน้ำมันไม่เกิน 5,000 บาทต่อบัตรต่อเดือน) นอกจากนี้ ยังมอบส่วนลดพิเศษ 10% เมื่อซื้อผลิตภัณฑ์หล่อลื่นที่สถานีบริการน้ำมันปตท.อีกด้วย ใช้สิทธิได้ตั้งแต่วันที่ 1 พฤษภาคม – 31 ธันวาคม 2560